Zec tjeran od hrta, po poljih jur biže
Zec tjeran od hrta, po poljih jur biže,
   često se obrta jeda ga hrt stiže.
Ja se tač ozirem, prid vilom kad budu,
   a željom umirem, kom je se izbudu;
zašto me nje lice ljuveno ucvili,
   jakino grlice kad sokol razdili.
Mlados se i vrime u željah istraja
   slideći nje ime i ljepos od raja;
u dvorbi mnogo lit toj vili jer stoju,
   ter hoće odolit da ništa dostoju.
Ni drugo u meni želin'je ni sam rad
   ner da bi ljuveni na sviti sudac sad,
da prida nj za mal čas željno se potužu
   jer svital nje obraz zamani sve služu.
Ovo se li tužu, slišaj me okol vas,
   jer zgublja mi jur dušu a sebi slavan glas.

Hrvatsko 16. stoljeće